stanford-oval/wikipedia huggingface dataset:
Mujejärvi (järvi)

| Mujejärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Nurmes
Koordinaatit:  63°46′43″N, 29°32′45″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.477.1.001
Mittaustietoja
Pinnankorkeus:  197,1 m 
Rantaviiva:  19,58 km 
Pinta-ala:  3,45 km² 
Tilavuus:  0,0157 km³ 
Keskisyvyys:  4,5 m 
Suurin syvyys:  21 m 
Saaria:  23
 fiMujejärvi 
Mujejärvi on metsäjärvi Nurmeksen koillisosassa Pohjois-Karjalassa lähellä Kainuun rajaa. Sen pinta-ala on 3,4 neliökilometriä. Etäisyys Joensuusta on 131 kilometriä pohjoiseen ja Kajaanista 100 kilometriä itäkaakkoon. Järvi on osa Mujejärven virkistys- ja retkeilyaluetta.
Maantiede

Mujejärven pituus lännestä itään on 3,3 kilometriä. Järven keskiosan leveys vaihtelee kilometristä puoleentoista kilometriin. Järven länsiosaa jakaa leveä niemimaa, josta suuntaa kaakkoon noin 300 metriä pitkä ja 30–50 metriä leveä Kalmoniemi. Niemimaan pohjoispuolella sijaitsee Akonlahti ja eteläpuolella lounainen järvenosa, joka kattaa suuren osan koko järvestä. Kaakkoisen järvenosan muodostaa Murtolahti. Mujejärven läntinen osa on matala, itäinen osa on syvempi. Syvin kohta, 21 metriä, sijaitsee noin 800 metriä Kalmoniemen kärjestä itään. Kalmoniemen pohjoispuolella sijaitsee 15 metrin syvänne.
Mujejärven saariluku on 23. Saaret ovat kahta lukuun ottamatta alle hehtaarin laajuisia. Laajimmat saaret ovat järven itäosan syvän alueen pohjoispuolella sijaitseva Isosaari ja sen itäpuolinen Anosaari, jonka pohjoispuolella sijaitsee Kalmosaari, jossa on muinaishauta. Mujejärven rannat ovat metsä- ja suomaata. Kalmoniemellä sijaitsee kivikautinen asuinpaikka ja ortodoksinen kalmisto. Mujejärven kylä sijaitsee viitisen kilometriä Mujejärveltä luoteeseen.
Akonlahteen laskee Mujekoski pohjoisesta Ala-Sammaljärveltä, jonka korkeustaso on metrin Mujejärveä ylempi. Mujejärven itäpuolinen Tetrijärvi laskee Ala-Sammaljärven kautta Mujejärveen. Järven itäkolkan Hiltuslahteen virtaa laskuoja kaakosta. Mujejärven luusua sijaitsee järven lounaiskulmassa, josta virtaa Kolkonjoki lounaaseen Kolkonjärvelle (178,5 metriä mpy). Järvien välinen etäisyys on alle viisi kilometriä.
Mujejärven vesitilavuus on 15 676 000 kuutiometriä.
Mujejärvi (04.477.1.001) kuuluu Mujejärven valuma-alueeseen (04.477), joka on kolmannen jakovaiheen vesistö Vuoksen vesistössä (04). Toinen jakovaihe on Saramojoen valuma-alue (04.47) ja ensimmäinen jakovaihe on Pielisen reitin valuma-alue (04.4). Mujejärven valuma-alueella on 48 vähintään hehtaarin laajuista vakavettä, joista Mujejärvi on laajin. Tetrijärvi on toiseksi laajin ja Parvajärvi-Pieni Parvajärvi kolmanneksi laajin.
Mujejärvi on Nurmeksen seitsemänneksi laajin vakavesi. Sitä seuraa Kolkonjärvi.
Nagoyan kaupungintalo

Nagoyan kaupungintalo
Nagoyan kaupungintalo (jap. 名古屋市役所, Nagoya Shiyakusho) on kaupungintalo Nagoyan kaupungissa Japanissa. Siinä yhdistyvät moderni ja perinteinen japanilainen rakennustyyli.[lähde? ] Taloa alettiin rakentaa vuonna 1931.
Nagoyan kaupunginarkkitehtien suunnittelemassa, vuonna 1933 valmistuneessa rakennuksessa toistuu japanilaisen arkkitehdin Hitoshi Watanaben suunnittelemassa Keisarillisessa museossa käyttämä tyyli, joka oli hyvin yleinen julkisissa rakennuksissa 1930-luvulla. Tyyli heijastaa aikakauden japanilaisessa arkkitehtuurissa ilmenevää nationalismia ja konservatiivisuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin sivusto (Arkistoitu – Internet Archive)
Moronin kirja

Moronin kirja (engl. Book of Moroni) on Mormonin kirjan 15. ja viimeinen kirja. Sen kertojahahmo on profeetta Moroni. Mormonin kirjan muista osista poiketen Moronin kirjassa on vain vähän kertovaa ainesta, mutta se sisältää ohjeita kirkon järjestämiseen ja pyhiin toimituksiin, kuten kasteeseen ja ehtoolliseen. Kirjassa on 10 lukua ja sen tapahtumat sijoittuvat noin vuosiin 401–421.
Mormonin kirjan kertomus

Mormonin kirjan 13. kirja, jonka nimi myös on Mormonin kirja, päättyy nefiläisten tappioon lamanilaisia vastaan. Vain profeetta Moroni jää eloon, ja isänsä Mormonin kehotuksesta hän kirjoittaa nefiläisten historian loppuun. Sen jälkeen Moroni laatii vielä lyhennelmän profeetta Eterin kirjoituksista ja jerediläisten historiasta, joka muodostaa Mormonin kirjan 14. kirjan.
Moronin kirjan alussa Moroni kertoo olleensa siinä käsityksessä, ettei kirjoittaisi enempää. Hän piileskelee lamanilaisia, jotka vainoavat viimeisiä nefiläisiä, ja kertoo näiden julmista sisällissodista. Sen jälkeen Moroni kertoo, miten seurakunta ja kirkolliset toimitukset tulee järjestää, ja korostaa ohjeittensa noudattavan ylösnousseen Jeesuksen esimerkkiä.
Jeesus asetti apostolit, papit ja opettajat virkaansa kätten päällepanemisella. Sakramenttileipä ja -viini tulee siunata papin tai vanhimman johdolla ja rukoillen Isää Kristuksen nimessä. Kaste kuuluu vain heille, jotka tulevat ”särkynein sydämin ja murtunein mielin” ja ovat ”todella tehneet parannuksen kaikista synneistään”. Pienten lasten kastaminen on kiellettyä, sillä he ”ovat eläviä Kristuksessa” ja pelastuvat Jumalan armosta. Myös ympärileikkaus on Kristuksen sovitustyön kautta käynyt tarpeettomaksi.
Seurakunnan kokoukset tapahtuvat Pyhän hengen johdatuksella. Kokoontumisissa paastotaan, rukoillaan ja keskustellaan uskonasioista. Pahantekijät erotetaan seurakunnasta, mikäli kolme kirkon jäsentä todistaa tapahtuneesta synnistä vanhinten edessä. Anteeksi on kuitenkin annettava kaikille, jotka sitä vilpittömästi pyytävät ja tekevät parannuksen. Pyhän hengen avulla kristityt voivat erottaa hyvän pahasta. Pyhän hengen kautta he saavat myös armolahjoja sekä varmuuden Mormonin kirjan totuudesta.
Moronin kirjan loppupuolella kerrotaan Mormonin ennen kuolemaansa pitämästä saarnasta ja lainataan kirjettä, jossa Mormon kehottaa poikaansa luottamaan Jeesukseen ja rukoilemaan syntisten puolesta. Kirjan lopussa Moroni arvelee menevänsä pian ”lepoon Jumalan paratiisiin, kunnes minun henkeni ja ruumiini yhdistyvät jälleen” ja hän on kohtaava Jumalan viimeisellä tuomiolla.
Uskonnollinen merkitys

Lähetyssaarnajat kehottavat usein mormonismista kiinnostuneita kysymään Jumalalta, onko Mormonin kirja aito, ja viittaavat Moronin kirjan jakeisiin 10:4–5:
»minä tahtoisin kehottaa teitä kysymään Jumalalta, iankaikkiselta Isältä, Kristuksen nimessä, eivätkö nämä asiat ole totta; ja jos te kysytte vilpittömin sydämin, vakain aikein, Kristukseen uskoen, hän ilmoittaa niistä teille totuuden Pyhän Hengen voimalla. Ja Pyhän Hengen voimalla te voitte tietää totuuden kaikesta.»
”Moronin lupaus” on koko Mormonin kirjan tunnetuimpia kohtia. Monet lähetyssaarnaajat osaavat kyseisen katkelman ulkoa.
Historioitsija David F. Holland näkee Moronin kirjan keskeisenä teemana lahjan teologian. ”Lahjan” ja ”antamisen” kaltaiset sanat toistuvat lyhyessä kirjassa noin 30 kertaa. Toinen toistuva aihe on Moronin huoli oman kirjoitustyönsä puutteista sekä pelko siitä, että kun pakanat aikanaan saavat Mormonin kirjan käsiinsä, he eivät ota sitä vakavasti. Holland huomauttaa, että Moroni antaa ohjeita kirkon järjestämiseen vaikka on kansansa viimeinen; ne eivät ole Moronin aikalaisia vaan tulevaisuutta varten.
Arviointia

Mormonismin perustaja Joseph Smith kertoi kääntäneensä Mormonin kirjan muinaisista kultalevyistä, ja myöhempien aikojen pyhien liikkeen kannattajat ovat perinteisesti katsoneet kirjan kuvaavan todellisia tapahtumia. Kertomuksen tueksi ei kuitenkaan ole tieteellistä näyttöä, ja sekulaarit tutkijat pitävät sitä 1800-luvun tuotteena.
Moronin kirja on Mormonin kirjan sisäisen kronologian viimeinen, mutta sitä ei saneltu viimeisenä, sillä kirjan lopun saneltuaan Smith saneli vielä kuusi ensimmäistä kirjaa (1. Nefi – Omni). Brent Lee Metcalfe (1993) näkee teologisen ja tarinallisen jatkuvuuden Moronin kirjan teemojen sekä myöhemmin saneltujen osuuksien välillä. Esimerkiksi Mormonin kirjan loppuosan kehittynyt kristologia on läsnä myös Nefin kirjoissa mutta ei kertomuksen puoliväliin sijoittuvissa Moosian ja Alman kirjassa, jotka saneltiin ensimmäisinä.
Kirjallisuutta

Holland, David F.: Moroni: a brief theological introduction.  Provo, Utah:  Brigham Young University, Neal A. Maxwell Institute, 2020.  ISBN 978-0-8425-0013-5.  (englanniksi)
Aiheesta muualla

Moronin kirja Myöhempien aikojen pyhien Jeesuksen Kristuksen kirkon verkkosivuilla.
Mwambutsa I

Mwambutsa I Mbariza oli afrikkalaisen Burundin valtion kuningas vuosina 1767–1796. Eräissä lähteissä [lähde? ] hänen nimensä on Mwambutsa III. Hän seurasi hallitsijana isäänsä Mutaga III Senyamwizaa. Kuninkuuden peri hänen ainoa poikansa, kuningas Ntare IV.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nagoya kei

| Nagoya kei |
| --- | --- |
Alkuperä:  Visual kei
Alkuperämaa:  Japani, varsinkin Nagoya
Tyypillisiä soittimia:  sähkökitara sähköbasso rummut
Nagoya kei on visual keistä muodostunut japanilainen musiikkityyli. Tyylin juuret ovat Nagoyan nykyaikaisessa rockmusiikissa. Tyyliä pidetään usein tummempana ja synkempänä kuin perinteistä visual keitä. Nagoya kei on saanut visual keitä enemmän vaikutteita länsimaisista punk- ja rockyhtyeistä. Nagoya kei -yhtyeet eivät suuresti panosta asujen näyttävyyteen ja meikkaamiseen, vaan kiinnittävät huomiota itse musiikkiin ja sävellysten monimuotoisuuteen.
Merkittäviä yhtyeitä

deadman
Kein
the studs
Gullet
Blast
lynch.
Muji

| Ryōhin keikaku 株式会社良品計画 |
| --- | --- |

Yritysmuoto:  osakeyhtiö
Osake:  TYO: 7453
ISIN:  JP3976300008
Perustettu:  1979
Kotipaikka:  Tokio, Japani
Toimiala:  vähittäiskauppa
Henkilöstö:  19 370
Kotisivu:  ryohin-keikaku.jp www.muji.com
Infobox OKVirheellinen NIMI-arvo: 
Mujin myymälä Osakassa
Ryōhin keikaku (jap. 株式会社良品計画, Kabushikigaisha ryōhin keikaku) on japanilainen vähittäiskaupan yritys, joka toimii Muji- ja Mujirushi ryōhin (jap. 無印良品) -brändien alla. Muji myy kodin sisustustavaroita, vaatteita ja elintarvikkeita.
Kirjaimellisesti mujirushi ryōhin tarkoittaa ”merkittömiä laatutuotteita”. Yritys perustettiin vuonna 1979, ja sen alkuperäisenä ajatuksena oli suunnitella ja valmistaa merkittömiä, laadukkaita ja asiakkaalle hyödyllisiä tuotteita, erotuksena Japanin markkinoilla suosituista ulkomaisista luksustuotteista tai halvoista ja huonolaatuisista tavaroista. Yrityksen mukaan sen harkittu, viimeistelty minimalismi on läheisesti kytköksissä perinteiseen japanilaiseen, yksinkertaisuutta ja koristelemattomuutta arvostavaan estetiikkaan (jap. 素, su). Tuotteita Mujilla on valikoimassaan noin 7 000.
Yrityksellä on 458 liikettä Japanissa ja 517 ulkomailla, yhteensä 975 (tilanne helmikuussa 2019). Sillä on yli 19 000 työntekijää. Mujin pääkonttori sijaitsee Tokion Toshiman erillisalueen Higashi-Ikebukuron kaupunginosassa.
Muji avasi ensimmäisen Suomen-myymälänsä Kampin kauppakeskuksen neljänteen kerrokseen marraskuussa 2019. Liike on Euroopan suurin, ja sen yhteyteen avattiin myös ravintola. Ennen myymälän avaamista Mujilla on ollut Suomessa neljä pop up -kauppaa.
Australian hallituksen rahoittaman Australian Strategic Policy Institute -ajatushautomon vuonna 2020 julkaiseman raportin mukaan Muji käyttää tuotteissaan pakkotyövoimalla Kiinassa Xinjiangin alueella kerättyä puuvillaa. Muji kiisti vastineessaan väitteet tuotantonsa epäeettisyydestä ja ilmoitti pyrkivänsä entisestään kasvattamaan toimintaansa Kiinassa.
Aiheesta muualla

Kuvia tai muita tiedostoja aiheesta Muji Wikimedia Commonsissa
Ryōhin keikakun internetsivut (japaniksi)
Mujin globaali internetsivu
Mw

Mw tarkoittaa seuraavia:
milliwatti, tunnus mW, tehon yksikkö
megawatti, tunnus MW, tehon yksikkö
Malawi, ISO 3166-1 -koodi MW, valtio tai muu maantieteellinen alue
Malawi, ajoneuvojen kansallisuustunnus MW, valtio tai muu maantieteellinen alue
Maya Island Air, IATA-koodi MW, lentoyhtiö
MW, keskipitkät aallot (engl. Medium Waves), yleisradiotoiminnassa käytetty taajuusalue
Call of Duty 4: Modern Warfare, ammuntapeli
MediaWiki, mm. Wikipediassa käytössä oleva wiki-sivujen tekemiseen tarkoitettu tietokoneohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mw”, voi hakea sivunnimihaulla, laajalla sivunnimihaulla tai tekstihaulla.
Mỹ Sơn

Mỹ Sơn
Mỹ Sơn on temppeleistä ja torneista koostuva rakennusyhdistelmä Quảng Namin provinssissa, Vietnamissa. Se sijaitsee 69 kilometriä lounaaseen Đà Nẵngin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat Unescon maailmanperintöluetteloon vuodesta 1999.
Aiheesta muualla

Kuvia tai muita tiedostoja aiheesta Mỹ Sơn Wikimedia Commonsissa
Məmməd Araz

Məmməd Araz Azerbaidžanin postimerkissä vuonna 2013.
Məmməd İnfil oğlu Araz (ent. İbrahimov; 14. lokakuuta 1933 Nahitševanin ASNT – 1. joulukuuta 2004 Baku) oli neuvosto-azerbaidžanilainen runoilija ja toimittaja. Arazille myönnettiin kansantaiteiljan arvonimi. Vuonna 2013 presidentti İlham Əliyev teki virallisen julistuksen Arazin 80-vuotisjuhlan kunniaksi.
Tunnettuja runoja

Azərbaycan – dünyam mənim
Vətən mənə oğul desə
Məndən ötdü, qardaşıma dəydi
Mənim Naxçıvanım
Ata ocağı
Ana yurdum, hər daşına üz qoyum
Üç oğul anası
Araz axır
Mən də insan oldum
Paslı qılınc
Əsgər qəbri
Atamın kitabı
New York Giants (PL)

| New York Giants |
| --- | --- |
Perustettu:  1890
Kotiareena:  Polo Grounds
Paikkakunta:  New York, New York
Lajit:  baseball
Lyhytikäiseen Players Leagueen kuului joukkue nimeltään New York Giants. Joukkuetta johti myöhemmin Baseball Hall of Fameen valittu Buck Ewing ja he sijoittuivat liigan ainoalla kaudella 1890 kolmanneksi saldolla 74-57. Ewingin, joka toimi myös joukkueen siepparina, lisäksi rosteriin kuului useita National Leaguen New York Giantsin entisiä jäseniä, kuten Hall of Fameen valitut Roger Connor, Jim O'Rourke, Hank O'Day, ja Tim Keefe.
Kauden jälkeen joukkueen omistaja Edward Talcott osti vähemmistö osuuden National Leaguen Giantsista - käytännössä joukkueet yhdistyivät.
New York Group

New York Group oli ukrainalaislähtöisten avantgardististen emigranttirunoilijoiden ryhmä, joka syntyi 1950-luvun puolivälissä. Ryhmän perustajajäseniä olivat Bohdan Boychuk, B. Pevnyi, Mariia Revakovych ja Yuriy Tarnawsky. Myöhemmin ryhmään liittyivät vielä kirjailijat ja taiteilijat Emma Andijevska, Zhenia Vasylkivska, Vira Vovk, Bohdan Rubchak, Roman Baboval, Liuboslav Hutsaliuk, Patrytsiia Kylyna, I. Heruliak ja Iurii Solovii.
Ryhmä oli lähinnä ystävien muodostama ryhmä ilman erityistä ohjelmaa, mutta he vaalivat ukrainan kielen puhtautta ja pyrkivät etääntymään edellisen sukupolven voimakkaasta kansallismielisyydestä. Ryhmää ei ole virallisesti lakkautettu, mutta jäsenten hajotessa eri puolille sen julkaisutoiminta hiipui.
Ryhmän vuosijulkaisun Novi poeziji päätoimittajat olivat koko sen ilmestymisajan 1959–1971 Bohdan Boychuk ja Yuriy Tarnawsky.
Mitigati

Mitigati on italialainen kolmen hengen korttipeli, jota pelataan piemontelaisella tarot-pakalla. Peli on suhteellisen haastavakenen mukaan? ja uhkapelinä sitä pelataan korkeilla panoksilla. Mitigatissa on kaupankäyntikierros, jolla jako voidaan keskeyttää tai jätetään peli pelaamatta. Tällä voidaan välttää liian korkeat tappiot varsinaisessa pelissä. Mitigati, kuten muutkin tarot-pelit, kuuluu tikkipeli-perheeseen.
Korttien kuvaus

Piemontelaisessa Tarot-pakassa on 78 korttia. Korteissa on viisi maata: kolikot, maljat, sauvat ja miekat sekä erillinen valtti-maa, jonka kortteja kutsutaan Tarokeiksi. Neljässä tavallisessa maassa on numerokortit 1-10 sekä neljä kuvakorttia: sotilas, ratsumies, kuningatar ja kuningas. Pitkissä maissa (sauvat ja miekat) korttien arvojärjestys on normaali, mutta pyöreissä maissa (kolikot ja maljat) 1-10 korttien arvojärjestys on käänteinen eli 1 on arvokkain ja 10 matalin kortti. Kuvakorteissa järjestys on aina normaali: kuningas korkein ja sotilas matalin.
Valttikortteja on 21 ja ne on numeroitu 1 - 21. Italialaiseen tyyliin valtti 20 toimii arvokkaimpana valttina. Eli valtti 21 ja 20 vaihtavat paikkaa. Lisäksi on erityinen, joskus valttikortiksi luettava narri-kortti, joka toimii pelissä sijaiskorttina.
Korteilla on seuraavat pistearvot:
Narri/ Il Matto = 5
Valtti 1 / Pagatto = 5
Valtti 20 / Enkeli = 5 (huomaa, että italiassa valtti 20 ottaa valtin 21 paikan)
Kuningas = 5
Kuningatar = 4
Ratsumies = 3
Sotilas = 2
Muut = 1
Jako

Jakaja arvotaan esimerkiksi korttia vetämällä. Suurin tai pienin kortti aloittaa. Jakaja sekoittaa kortit ja jakaa vastapäivään 25 korttia jokaiselle pelaajalle viiden kortin nipuissa. Itselleen hän ottaa ylimääräiset kolme korttia. Toisen, kolmannen ja neljännen jakokierroksen välissä käydään kauppaa pelin jatkumisesta ja tai keskeyttämisestä ja siihen liittyvistä pisteistä/maksuista.
Kaupankäynti

Jokaisella kaupankäyntikierroksella on mahdollista tehdä seuraavia tarjouksia, etumiehen puhuessa ensin:
Passaus = Pelaaja ei ota kantaa pelin jatkumiseen.
Maksan = Pelaaja kertoo paljonko hän on valmis maksamaan, että jako keskeytetään.
Myyn = Pelaaja kertoo paljonko hän haluaa pisteitä, että suostuu keskeyttämään jaon.
Jatkan = Pelaaja ei suostu jaon keskeyttämiseen, jolloin jako jatkuu välittömästi.
Maksaja ja myyjä saavat muuttaa tarjouksiaan itselleen epäedullisemmiksi. Eli maksaja voi korottaa tarjoustaan ja myyjä voi antaa alennusta. Jos maksaja ja myyjä pääsevät sopuun eikä kolmas pelaaja ilmoita jatkavansa jako keskeytetään, maksut suoritetaan ja aloitetaan uusi jako.
Ylimääräiset kortit

Jos jako suoritetaan loppuun, jakaja poistaa kädestään kolme ylimääräistä korttia. Näiden joukossa ei saa olla kuninkaita eikä kolmea arvokasta valttia (Narri ja valtit 1 sekä 20).
Ilmoitukset

Ennen pelin alkua pelaajat voivat tienata pisteitä ilmoittamalla erilaisia kädessään olevia yhdistelmiä. Yhdistelmät ovat:
Tarokit = Kymmenen tai enemmän valttikorttia 10 + 1 pistettä
Kuninkaat = Kaikki kuninkaat 20 + 5 pistettä
Mitigati = 20, 1 ja Narri 15 + 5 pistettä
Arvokortit = 10 + 5 pistettä
Tarokit on näytettävä muille pelaajille. Muita yhdistelmiä ei tarvitse todistaa. Arvokortit ovat kaikki viisi pistettä antavaa korttia. Niitä täytyy olla vähintään 4, jotta ilmoituksen voi tehdä. Kuninkaissa, Mitigatissa ja Arvokorteissa saa ylimääräisiä pisteitä jokaisesta ylimääräisestä viiden pisteen kortista. Samaa korttia saa käyttää vain yhteen muuhun yhdistelmään Tarokkien lisäksi.
Pelaaminen

Jakaja ajaa ensimmäiseen tikkiin. Pelaajien on tunnustettava maata. Jos maata ei voi tunnustaa pitää pelata valttia (valttipakko). Jos pelaaja ei voi tunnustaa maata eikä pelata valttia hän voi pelata minkä tahansa muun kortin, mutta tällöin hän ei voi voittaa tikkiä. Tikin voittaa korkein ajettu maa tai korkein valtti, jos valttia on pelattu. Tikin voittaja ajaa seuraavaan tikkiin.
Narrin käyttö sijaisena

Narrilla ei voi voittaa tikkiä. Sen sijaan pelaaja voi käyttää sitä, jos ei halua pelata jotakin kädessään olevaa korttia. Tällöin Narri lyödään tikkiin. Narrin pelannut antaa voittamistaan tikeistä 1-pisteen arvoisen kortin tikin voittajalle ja siirtää narrin voittamiensa tikkien sekaan. Jos pelaaja ei ole voittanut yhtään tikkiä hän jää kortin velkaa tikin voittajalle. Jos narrin pelannut ei voita pelissä yhtään tikkiä, narri siirtyy pelin lopussa sen tikin voittajalle, johon narri pelattiin. Joissakin säännöissä narria ei tarvitse korvata tikin voittajalle.
Pisteiden laskeminen

Kortit lasketaan yksitellen, joten pakassa on jaossa 129 pistettä, eli 43 pistettä jokaiselle pelaajalle. Niinpä pelaaja tienaa plussaa jokaisesta pisteestä yli 43 ja miinusta jokaisesta pisteestä alle 43 pisteen.
Peliä pelataan useampi kierros, mutta jokaisen täytyy toimia jakajana yhtä monta kertaa.
Pisteiden laskeminen > Muita Tarot-pelejä

Ranskalainen tarot
Scarto
Troggu
Tšekkiläinen tarokki
Zwanziger-rufen
Mvezo

Mvezo on kylä Mbashe-joen rantamilla Umtatan alueella Etelä-Afrikassa. Entinen presidentti Nelson Mandela syntyi Mvezossa. Kylässä käy matkailijoita tutustumassa Nelson Mandelan kotimuseoon.
Aiheesta muualla

Valokuvia (Arkistoitu – Internet Archive) Nelson Mandela museon sivulla
Muş

| Muş |
| --- | --- |

 Muş
 Koordinaatit: 38°44′00″N, 41°29′28″E 
Valtio:  Turkki
Maakunta:  Muşin maakunta
 
 www.mus.gov.tr 
Infobox OKVirheellinen NIMI-arvo: 
Muş on kaupunki Turkissa ja Muşin maakunnan pääkaupunki. Kaupungissa on 67 927 asukasta (2000), joista suurin osa sunnalaisia kurdeja.
Kaupungin perusti Armenian kuningas Mushel I Mamikonian 500-luvulla; se on luultavasti yksi armenialaisen kulttuurin varhaisimmista keskuksista. Kaupungissa oli ikivanhoja armenialaisia kirkkoja aina 1960-luvulle asti. Historiansa aikana Muş on kuulunut Urartun, Meedian, Persian, Armenian ja Bysantin valtakuntiin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (turkiksi)
Myllylammi (Riihimäki)

| Myllylammi |
| --- | --- |
Valtiot:  Suomi
Paikkakunta:  Riihimäki
Koordinaatit:  60°39′57″N, 24°39′38″E
Järvinumero:  21.033.1.010
Mittaustietoja
Pinnankorkeus:  109  m 
Rantaviiva:  0,45 km
Pinta-ala:  1,4 km² ha
Suurin syvyys:  noin 450 m
 fiMyllylammi 
Myllylammi on Riihimäen Kytöjärven kylässä sijaitseva lampi. Se on Kalatonlammen kanssa yksi Hirvijärven itäpuolen pikkulammista. Lammen pinta-ala on 1,4 hehtaaria ja rantaviiva noin 450 metriä. Vesisyvyys lammen keskellä on lähes neljä metriä. Myllylammista vedet virtaavat Hirvijärven lasku-uomaan, ennen Vatsianjärveä. Lammen rannat ovat säilyneet rakentamattomina, eikä lammen läheisyyteen kulje polkujakaan, sillä sen rannat ovat soistuneet ja vaikeakulkuiset.
Myllylammin veden laatua on seurattu vuosina 2006 ja 2012. Lammen vesi on erittäin ruskeaa ja selvästi hapanta. Happea lammen vedessä on ollut seurantakerroilla vain vähän. Tuuli ei pysty sekoittamaan lammen vettä ja happea kuluu paljon runsashumuksisessa vedessä hajotustoimintaan. Heikko happitilanne estää kalojen selviämisen lammessa.
Myllylampi

Myllylampi on Lohjan 7. kaupunginosa. Se sijaitsee keskustasta lounaaseen.
Raja Ahtsalmen ja Myllylammen välillä kulkee Lohjanjärveltä ylös harjulle Porlan ja vanhainkodin välistä. Koillisessa raja Neitsytlinnaan kulkee Ojamonharjuntien kohdalla. Lounaassa Myllylampi rajoittuu Ojamon kaupunginosaan.
Alue on rintamamiestalovaltainen asuinalue, mutta siellä sijaitsee myös Porlan kalanviljelylaitos sekä Nuottatien uimaranta. Kaupallisia palveluita alueella ei juuri ole.
Alueella on samanniminen pieni lampi, pinta-alaltaan noin hehtaarin. Siitä virtaa pieni puro Lohjanjärveen.
Lohjalla on myös suurempi, noin viiden hehtaarin kokoinen Myllylampi lähellä Outamoa. Lähellä Lohjan rajaa, mutta Vihdin puolella on puolestaan vielä suuremmat Iso Myllylampi ja Vähä Myllylampi.
Naapurit

Wikisanakirjassa on tähän liittyvä sananselitys: .
Naapurit tarkoittaa seuraavia asioita:
Naapurit (Neighbors), Edward F. Clinen ja Buster Keatonin ohjaama elokuva vuodelta 1920
Naapurit (Neighbors), John G. Avildsenin ohjaama elokuva vuodelta 1981
Naapurit (Neighbors ), Nicholas Stollerin ohjaama elokuva vuodelta 2014
Naapurit 2 (Neighbors 2: Sorority Rising), elokuvan jatko-osa vuodelta 2016
Naapurit, Esa Holopaisen tekemä sarjakuva
Naapurit, Veikkauksen peli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naapurit”, voi hakea sivunnimihaulla, laajalla sivunnimihaulla tai tekstihaulla.
Monk Punk

| Monk Punk Waltari |
| --- | --- | --- |

Studioalbumin tiedot
 Julkaistu: 1991
 Tuottaja(t): Mikko Karmila
 Tyylilaji: heavy metal
 Kesto: 47.35
 Levy-yhtiö: Stupido Records
Muut kannet
 Vuoden 2016 uusintapainoksen kansikuva.
Waltarin muut julkaisut
| Mut hei 1990 | Monk Punk 1991 | Torcha! 1992 |
Monk Punk on 1991 julkaistu Waltarin ensimmäinen albumi.
Kappaleet

Good God – 4.30
Rap Your Body Beat – 3.57
Curiosity – 5.43
Ride – 3.30
Hello – 2.41
Sad Song – 5.06
Same Old Story – 2.47
I Was Born in the Wrong Decade – 2.58
Universal Song – 4.23
Tired (of All Their Lies) – 4.19
Help – 1.37
Isolated – 3.40
Hevosenkuva – 2.44